-252-

**Zápisnica**

**z 23. pracovného zasadnutia Obecného zastupiteľstva**

**v Kráľovej nad Váhom**

**dňa 8. novembra 2017**

**Prítomní:**

|  |  |
| --- | --- |
| **Starosta obce:** | RNDr. Ferenc Bergendi |
| **Poslanci OZ:** | Mgr. Hajnalka Oláh |
|  | Ing. Imrich Kovács  Ing. Ladislav Adamkó  Ondrej Kožuch  Ing. Eliška Vargová  Bc. Tibor Vincze  Ing. Kristián Morovič |
|  |  |
| **Referentky OcÚ :** | Bc. Erika Šmátralová  Alžbeta Vadkertiová |
|  |  |
| **Hlavný kontrolór:** | Štefan Bencze |
| **Hostia:** | Ondrej Varga  Ing. Arpád Beneš  Mário Vincze  Roland Rajj  Ján Kamenár  Oliver Vágo |

Zasadnutie otvoril starosta obce RNDr. Ferenc Bergendi, ktorý privítal prítomných a konštatoval, že zasadnutie OZ bolo zvolané na základe žiadosti siedmych poslancov OZ zo dňa 25.10.2017. Všetci poslanci OZ boli pozvaní na zasadnutie osobne rozoslanými pozvánkami zo dňa 31.10.2017. Priebeh rokovania je nahrávaný a napálený na DVD, čo tvorí prílohu zápisnice.

**1. Otvorenie zasadnutia, určenie overovateľov a zapisovateľa zápisnice**

a) Za overovateľov zápisnice boli navrhnutí poslanci OZ: Ing. Eliška Vargová

Ing. Imrich Kovács

**Návrh na určenie overovateľov zápisnice poslanci OZ v Kráľovej nad Váhom**

**s c h v á l i l i**

**uznesením číslo 65a/2017-OZ**

*Prezentácia: 6 poslancov OZ*

*Za schválenie overovateľov zápisnice hlasovalo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze*

b) Za zapisovateľku bola navrhnutá referentka OcÚ, Bc. Erika Šmátralová

**Návrh na určenie zapisovateľky zápisnice poslanci OZ v Kráľovej nad Váhom**

**s c h v á l i l i**

**uznesením číslo 65b/2017-OZ**

-253-

*Prezentácia: 6 poslancov OZ*

*Za schválenie zapisovateľa zápisnice hlasovalo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze*

**2. Návrh na schválenie programu zasadnutia obecného zastupiteľstva**

Poslancom bola doručená pozvánka na zasadnutie obecného zastupiteľstva obsahujúca návrh programu zasadnutia. Návrh programu predniesol starosta obce RNDr. Ferenc Bergendi

1. Otvorenie zasadnutia obecného zastupiteľstva, určenie overovateľov a zapisovateľa zápisnice
2. Návrh na schválenie programu schôdze obecného zastupiteľstva
3. Informácia o plnení uznesení z predchádzajúceho zasadnutia OZ
4. Prerokovanie a opätovné schválenie nepodpísaného uznesenia č. 56/2017-OZ zo zasadnutia obecného zastupiteľstva zo dňa 27. septembra 2017
5. Prerokovanie zámeru – PET CW s. r. o. Nové Sady – „Zariadenie na zneškodnenie tiel mŕtvych spoločenských zvierat“ – plánovanej v katastrálnom území Obce Kráľová nad Váhom s ohľadom na prezentáciu spoločnosti, ktorá sa konala 18. októbra 2017, o 18,00 hod.
6. Správa hlavného kontrolóra obce – kontrola príjmov, výdavkov a hospodárenie Spoločného stavebného úradu (SSÚ) so sídlom v Kráľovej nad Váhom za obdobie 2014-2017
7. Správa hlavného kontrolóra obce – kontrola dodržiavania ustanovení § 100 až § 117 zákona č. 311/2001 Z. z. Zákonníka práce – čerpanie dovolenky zamestnancami Obce Kráľová nad Váhom
8. Prenájom športového areálu – znovu prerokovanie na základe žiadosti FK Betonáris Šaľa
9. Diskusia, interpelácie a informácie
10. Záver

Starosta obce sa nakoniec opýtal, či má niekto ešte návrh na doplnenie, alebo pripomienky k programu.

Nakoľko poslanci OZ nemali návrhy pripomienky k programu prijali:

**Uznesenie číslo: 66/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**program zasadnutia obecného zastupiteľstva.**

*Prezentácia: 6 poslancov OZ*

*Za schválenie programu hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze*

1. **Informácia o plnení uznesení z predchádzajúceho zasadnutia OZ**

Správu č. 22/2017 -  kontrola plnenia uznesení z 22. zasadnutia Obecného zastupiteľstva v Kráľovej nad Váhom konaného dňa 27. septembra 2017 vypracoval kontrolór obce. Správa bola doručená aj poslancom OZ.

**Štefan Bencze, kontrolór obce** – v krátkosti informoval prítomných o obsahu správy. V časti správy:

1. je uvedené, že na 22. zasadnutí OZ bolo prijatých 11 uznesení a predložená interpelácia poslankyne OZ, Ing. Elišky Vargovej. 10 uznesení OZ je splnených, výkon uznesenia 56/2017-OZ pozastavil starosta obce.
2. Interpelácia - termín (30 dni odo dňa doručenia) odpovede a zverejnenia neboli dodržané.
3. Vysvetlivka k uznesenie č. 64/2017-OZ – krátkodobý prenájom športového areálu – vedenie FK Betonáris Šaľa emailom oznámilo, že nesúhlasia s platobnými podmienkami a žiadajú stretnutia s poslancami OZ
4. Priebežné plnenie uznesení – jedná sa o prepracovanie a predloženie návrhu VZN o dotáciách z rozpočtu obce; aktualizácií Zásad hospodárenia a nakladania s majetkom obce; rokovanie o možnostiach a podmienkach zámeny pozemkov (COOP Jednota – Obec Kráľová nad Váhom)
5. Iné:

* Vyhotovenie správy ohľadom financovania činnosti spoločného stavebného úradu za posledné 3 roky – úloha splnená,
* Informácia ohľadom čerpania dovoleniek zamestnancami obce – bude podaná v rámci bodu 7. programu zasadnutia OZ,
* Informácia o súdnych sporoch obce – vyhotovená čiastková správa kontrolóra obce, vyžiadaná informácia z Okresného súdu Galanta ohľadom súdnych sporov obce
* Vyznačenie parkovacích miest pred nájomnými bytmi s označením čísla bytu – ku dňu vykonania kontroly uznesení nebola splnená.

**Ing. Eliška Vargová, poslankyňa OZ** – sa informovala prečo nebola vypracovaná odpoveď na interpeláciu, a kedy bude vypracovaná – má informácie, že už je čiastočne vypracovaná; ak s FK Betonáris Šaľa nie je podpísaná zmluva, na základe čoho/prečo sa zdržiavajú/využívajú priestory športového areálu.

**Mgr. Hajnalka Oláh, poslankyňa OZ** – položila otázku: „Ak nepodpísali zmluvy kto ich pustil do športového areálu a na základe čoho?“

**Ing. Eliška Vargová, poslankyňa OZ** – dodala, „je to zvláštne, že pre niekoho je všetko jedno: kto, ako, kedy, na základe čoho už roky využíva jednotlivé objekty obce (kultúrny dom, športový areál, atď.)“ Požiadala o podanie informácie ohľadom zámeny budov s COOP Jednota

Po informáciách a otázkach položených zo strany poslankýň OZ poslanci OZ prijali:

**Uznesenie číslo: 67/2017-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**Správu č. 22/2017 – kontrola plnenia uznesení z 22. zasadnutia Obecného zastupiteľstva v Kráľovej nad Váhom konaného dňa 27. septembra 2017**

*Prezentácia: 6 poslancov OZ*

*Správu brali na vedomie 5 poslanci OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Bc. Tibor Vincze*

*Zdržala sa 1 poslankyňa OZ: Mgr. Hajnalka Oláh*

1. **Prerokovanie a opätovné schválenie nepodpísaného uznesenia č. 56/2017-OZ zo zasadnutia obecného zastupiteľstva zo dňa 27. septembra 2017**

Starosta obce pred zasadnutím obecného zastupiteľstva rozposlal poslancom “Výzvu na prehodnotenie uznesenia č. 56/2017-OZ vo veci schválenej kúpy pozemku Ing. Arpáda Beneša za kúpnu cenu 39,00 €/m²“ a „Znalecký posudok číslo 62/2017“. Vo výzve uvádza, že podľa jeho mienky obecné zastupiteľstvo pri rozhodovaní o určení kúpnej ceny v predmetnej veci rozhodovalo intuitívne, bez predloženia irelevantných podkladov potvrdzujúcich výhodnosť stanovenej kúpnej ceny pre obec. Z uvedeného dôvodu a pre podporu svojho stanoviska dal vypracovať znalecký posudok, z ktorého vyplýva, že schválená kúpna cena za kúpu pozemku je pre obec zjavne nevýhodná. Znalecký posudok predkladal ako odborný podklad pre prípadné prehodnotenie kolektívnej vôle obecného zastupiteľstva pred prelomením veta starostu obce.

Cena predmetného pozemku na základe znaleckého posudku je 21,76 EUR/m².

-255-

**Mgr. Hajnalka Oláh, poslankyňa OZ** – v roku 2014 p. Beneš ponúkol cca 8000,- EUR za uvedený pozemok, vtedy zo strany starostu bol predaj pozemku údajne nehospodárny. Potom podľa predloženého znaleckého posudku, ktorý dal vypracovať starosta, je výhodnejšie a hospodárnejšie predať pozemok teraz za cenu 5000,- EUR?

**RNDr. Ferenc Bergendi, starosta obce** - ešte raz zdôraznil, že kúpu za 39,00 EUR/m² považuje za verejnú krádež podporovanú poslancami OZ. Bola tu krádež, ale tá suma bola vrátená.

**Mgr. Hajnalka Oláh, poslankyňa OZ** – dodala „tridsaťdva tisícová krádež sa stala z nedbanlivosti starostu obce“

**Ing. Eliška Vargová, poslankyňa OZ** – sa opýtala: „Prečo nebol znalecký posudok vypracovaný už vtedy, keď obecné zastupiteľstvo prvýkrát rokovalo o kúpe predmetného pozemku a bolo navrhnuté vypracovanie znaleckého posudku? Zrazu za dva dni bol znalecký posudok vypracovaný - v zrýchlenom procese – 30. októbra objednaný a už 1. novembra (sviatok) vypracovaný. Cena 16,- EUR/m² pri obchvate bola nízka – mimo obce, cena 20,- EUR/m² je vysoká – v obci!?

**RNDr. Ferenc Bergendi, starosta obce** - pani poslankyňa viete kde sa nachádza ten pozemok, aké kondície má?

**Ing. Eliška Vargová, poslankyňa OZ** – áno, viem kde to je. Tak, prečo ho nechcete predať, alebo kúpiť?

**RNDr. Ferenc Bergendi, starosta obce** - chcem, aby všetko bolo čo najhospodárnejšie

**Ing. Eliška Vargová, poslankyňa OZ** – hospodárne je to, ak je to využité, a nestojí len tak, bez využitia. Každý je tu za to, aby pozemok bol využitý.

**Mgr. Hajnalka Oláh, poslankyňa OZ** – dodala: „zo strany obecného zastupiteľstva je snaha využiť ponuku a vyriešiť už dlhotrvajúci spor medzi obcou a p. Benešom, ale sa mi zdá, že sme tu svedkami osobného konfliktu medzi starostom obce a p. Benešom, lebo žiadny návrh na vyriešenie nevyhovuje pánovi starostovi, nezaujíma ho, ako sa rozhodla väčšina poslancov OZ, len využije svoje právo veta. Ja už tomu celému nerozumiem“.

**RNDr. Ferenc Bergendi, starosta obce** - žiadny osobný konflikt medzi mnou a p. Benešom neexistuje. Od začiatku som za to, aby došlo k dohode. Doteraz nebolo na nás, že sme sa nevedeli dohodnúť. Bol nespočetný počet alternatív na riešenie, ani jedna nevyhovela.

**Ing. Eliška Vargová, poslankyňa OZ** – znovu sa opýtala: „prečo nebol znalecký posudok vypracovaný už v auguste, keď o to požiadalo obecné zastupiteľstvo, zrazu prečo je?“

**RNDr. Ferenc Bergendi, starosta obce** - využil som moju poslednú možnosť, aby som presvedčil obecné zastupiteľstvo o nevýhodnosti kúpy.

**Ing. Ladislav Adamkó, poslanec OZ** – sa informoval: „ak teraz budeme hlasovať, tak za kúpu za cenu 39,00 EUR/m², alebo sa to dá meniť? Momentálne tu máme tri ceny: 21,00 EUR/m² - na základe znaleckého posudku, 39,00 EUR/m² - terajšia ponuka Ing. Beneša a cenu/ponuku z roku 2014 cca 8100,00 EUR.

***Na zasadnutie obecného zastupiteľstva sa dostavil poslanec OZ, Ing. Kristián Morovič.***

**Mgr. Hajnalka Oláh, poslankyňa OZ** – ponuka z roku 2014 je už neplatná

-256-

**Ing. Ladislav Adamkó, poslanec OZ** – „cena 21,00 EUR na základe znaleckého posudku na kúpu by bola povedzme dobrá, ale za predaj už nie je taká dobrá. 39,00 EUR – ponuka Ing. Beneša je priveľa, tak teraz čo?, teraz sa otočím k tebe p. Beneš ponuka z roku 2014 je platná?“

**Ing. Arpád Beneš** – „už píšeme rok 2017, toto zastupiteľstvo sa už dvakrát rozhodlo v predmetnej veci, teraz sa tu jedná o to, či zastupiteľstvo prelomí veto starostu, alebo nie. Pre mňa cena na základe znaleckého posudku vyhovuje, a verím, že to bude dobrá cena aj pre súd, ktorý bude rozhodovať, a tak sa rozhodne, že predaj/kúpa sa uskutoční na základe znaleckého posudku, ktorý dala vypracovať obec. Pre mňa bude vyhovujúce, ak sa súd rozhodne, že môžem kúpiť za cenu, ktorá je uvedená v znaleckom posudku. Ďakujem za znalecký posudok.“

**Ondrej Kožuch, poslanec OZ** – „ak p. Beneš vyhrá súdny spor, vtedy bude obec poškodená, nie?“

*O slovo požiadal prítomný, Ondrej Varga – slovo mu bolo odovzdané*

**Ondrej Varga** – „len toľko chcem dodať, ak sa dve strany nevedia dohodnúť, prečo nepredajú tretej strane? Nesmie ani jedna strana tlačiť na druhú, že predmetný pozemok má predať/kúpiť za takú, alebo onakú cenu, treba predať tretej strane a je to vyriešené“.

**Ing. Arpád Beneš** – táto možnosť tu je, ja svoj podiel verejne predávam, zároveň to neznamená, že nemôžem žiadať o súdne rozhodnutie, alebo sa nemôžeme dohodnúť. Ešte slovíčko k znaleckému posudku – ja môžem doniesť posudok za cenu 50, 60, alebo aj za 90,00 EUR /m².

**RNDr. Ferenc Bergendi, starosta obce** - snáď sa niekto rozhodne.

Starosta obce sa na záver rozpravy opýtal, či obecné zastupiteľstvo nezmení svoj postoj k predmetnej veci. Následne dal hlasovať za to, aby pôvodné uznesenie (Uznesenie číslo 56/2017-OZ zo dňa 27. septembra 2017) nadobudlo právoplatnosť

Hlasovanie:

Prezentácia: 7 poslancov OZ

Za hlasovalo: 5 poslancov OZ

Zdržali sa 2 poslanci OZ

Po hlasovaní starosta a kontrolór obce pozerali v zákone, či je uznesenie potvrdené na základe výsledku hlasovania.

**Ing. Arpád Beneš** – dodal: „je veľmi smutné, že po toľkých rokovaniach a rozhodovaniach nikto z prítomných nevie, že k potvrdeniu pozastaveného uznesenia OZ je potrebná trojpätinová väčšina hlasov všetkých poslancov OZ

**Uznesenie číslo 68/2017-OZ**

**Obecné zastupiteľstvo v Kráľovej nad Váhom:**

1. **p r e r o k o v a l o**

**v súlade s ustanovením § 13 ods. 8 zákona č. 369/1990 Zb. o obecnom zriadení v znení neskorších predpisov starostom obce, podľa § 13 ods. 6 zákona o obecnom zriadení, pozastavený výkon uznesenia č. 56/2017-OZ zo dňa 27.09.2017 v znení „ Obecné zastupiteľstvo schvaľuje kúpu pozemku Ing. Arpáda Beneša, podiel parcely č. 301, registra „C“, druh nehnuteľnosti: orná pôda o výmere 542 m2, vedenej na LV č. 670 na Okresnom úrade, katastrálny odbor Šaľa, v k. ú. Kráľová nad Váhom, vlastníctvo v podiele ½ k celku, o výmere 271 m2, za kúpnu cenu 39, EUR/m2 v zmysle § 6 ods. 3) Zásad hospodárenia a nakladania s majetkom obce Kráľová nad Váhom a s majetkom štátu, ktorý bol zverený Obci Kráľová nad Váhom číslo 1/2011.**

1. **n e p o t v r d i l o**

**trojpätinovou väčšinou hlasov všetkých poslancov starostom obce pozastavený výkon uznesenia č. 56/2017-OZ zo dňa 27.09.2017 v znení „ Obecné zastupiteľstvo schvaľuje kúpu pozemku Ing. Arpáda Beneša, podiel parcely č. 301, registra „C“, druh nehnuteľnosti: orná pôda o výmere 542 m2, vedenej na LV č. 670 na Okresnom úrade, katastrálny odbor Šaľa, v k. ú. Kráľová nad Váhom, vlastníctvo v podiele ½ k celku, o výmere 271 m2, za kúpnu cenu 39,- EUR/m2 v zmysle § 6 ods. 3 Zásad hospodárenia a nakladania s majetkom obce Kráľová nad Váhom a s majetkom štátu, ktorý bol zverený Obci Kráľová nad Váhom číslo 1/2011.**

1. **b e r i e n a  v e d o m i e**

**že uznesenie č. 56/2017-OZ zo dňa 27.09.2017 v súlade s ustanovením § 13 ods. 8 zákona o obecnom zriadení stráca platnosť.**

*Prezentácia: 7 poslancov OZ*

*Za potvrdenie uznesenia hlasovalo 5 poslancov OZ: Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze*

*Zdržali sa 2 poslanci OZ: Ing. Ladislav Adamkó, Ing. Kristián Morovič*

1. **Prerokovanie zámeru – PET CW s. r. o. Nové Sady – „Zariadenie na zneškodnenie tiel mŕtvych spoločenských zvierat“ – plánované v katastrálnom území Obce Kráľová nad Váhom s ohľadom na prezentáciu spoločnosti, ktorá sa konala 18. októbra 2017, o 18,00 hod.**

Starosta obce informoval prítomných, že firma PET CW s. r. o. Nové Sady o vydanie záväzného stanoviska obce k zámeru nežiadala. Stavebný úrad na základe ohlásenia drobnej stavby od Ing. Wöllnera (majiteľ budovy) vydal súhlas na opravu budovy (výmena okien, strechy). Zámer bol posudzovaný z hľadiska predpokladaných vplyvov na životné prostredie – oznámenie od OŽ OŽP Šaľa bolo doručené na obec dňa 7. septembra 2017 a následne vyvesené na úradnej tabuli a na internetovej stránke obce. Obec na základe oznámenia dala negatívne stanovisko – starosta prečítal stanovisko obce, zároveň dodal, že aj zo strany verejnosti boli doručené tri námietky –od firmy Prima Steel s. r. o., od spoluvlastníkov pozemku, na ktorom sa časť budovy nachádza, a aj od Poľovníckeho združenia PRIEHRADA Kráľová nad Váhom. Firma PET CW s. r. o. požiadala obec o prezentáciu zámeru. Prezentácia sa uskutočnila 18. októbra 2017, na ktorej prítomní občania nežiadali vypočuť si informácie o zariadení a jednoznačne odmietali prevádzkovanie zariadenia. Starosta obce dodal, že má vedomosti o tom, že firma napriek všetkému pokračuje v prípravných prácach na budove, pripravila cestu z makadamu atď. Toto zariadenie patri medzi stredné zdroje znečisťovania ovzdušia a povoľujúcim orgánom je OÚ OŽP Šaľa, preto majitelia sa snažia všetko vybaviť cez okresný úrad. Informoval sa na základe čoho, akým právom vybudovali cestu, ak nemajú vysporiadané vlastnícke vzťahy, dostal informáciu, že majiteľ budovy má zmluvu so SPF. Na stanovisko obce, že zámer nie je v súlade s platnou územnoplánovacou dokumentáciou Obce Kráľová nad Váhom – územie v územnom pláne je predurčené na poľnohospodársku výrobu - dostal odpoveď, že likvidácia tiel mŕtvych zvierat patrí medzi poľnohospodárske činnosti.

Obec je povoľujúcim orgánom len na zmenu účelu využitia budovy. Ak o zmenu účelu využitia majiteľ požiada obec povolenie nemôže vydať, nakoľko nie sú vysporiadané vlastnícke vzťahy a prevádzka nie je v súlade s územným plánom obce.

**Mgr. Hajnalka Oláh, poslankyňa OZ** – sa informovala: „v ohlásení žiadali aj povolenie/súhlas na vybudovanie spevnených plôch, a ak nemajú vysporiadané vlastnícke vzťahy akým právom to spravili na cudzom pozemku?“ a zároveň dodala, že má vedomosti o tom, že pozemky v tejto lokalite sú v evidencií ako vinice. To nevadí, že sú likvidované, ale na tie pozemky platia zákonné predpisy vzťahujúce sa na vinice – ktoré sú oveľa prísnejšie – nie na poľnohospodársku činnosť.

-258-

**RNDr. Ferenc Bergendi, starosta obce** – po prezentácií členovia poľovníckeho združenia organizovali petíciu, v rámci ktorej vyzbierali 604 podpisov (599 platných podpisov) na podporu predmetu petície *(pozn. dňa 10.11.2017 boli odovzdané +4 hárky so 116 podpismi)* a dňa 8. novembra 2017 osoba určená pre styk s orgánom verejnej správy: Milan Glofák, predložil petíciu na Obecný úrad v Kráľovej nad Váhom, ktorá bola adresovaná Obecnému zastupiteľstvu v Kráľovej nad Váhom. Predmetom petície je požiadavka obyvateľov o nevydanie súhlasu na zmenu účelu využitia budovy na prevádzku „Zariadenie na zneškodnenie tiel mŕtvych spoločenských zvierat“. Petícia zodpovedá požiadavkám zákona o petičnom práve v znp. Zároveň dodal, že osobne nemá skúsenosti s petíciou, pokúsil sa informovať, zbierať informácie, že akú silu má táto petícia a dostal takú informáciu, že petícia nesmie byť formulovaná, že odmietame niečo, má byť formulovaná, aby zodpovedala zákonným požiadavkám. Budem sa naďalej informovať, ale požiadavku 600 občanov musíme rešpektovať. Petícia bola adresovaná obecnému zastupiteľstvu, ktoré to má prerokovať a následne prijať uznesenie. Uznesenie obecného zastupiteľstva je záväzné pre obec a musí sa rešpektovať v rámci stavebného konania.

**Ing. Eliška Vargová, poslankyňa OZ** – je jej ľúto, že poslanci na septembrovom zasadnutí neboli informovaní o tomto zámere. Dozvedeli sa o tom z novín. Vie, že zámer bol zverejnený na webstránke obce, ale každý je zamestnaný a nesleduje každodenne stránku obce. 27. septembra bolo zasadnutie OZ, ale ani slovo o tom nepadlo, čo sa chystá v obci. Poslanci nedostali žiadny materiál v predmetnej veci. Položila otázku: „Podľa Vás pán starosta poslanci nemali by byť informovaní o takýchto vážnych veciach z prvej ruky, ako od Vás, od obce?“

**RNDr. Ferenc Bergendi, starosta obce** – podľa mňa informácia bola podaná cez webstránku.

**Ing. Eliška Vargová, poslankyňa OZ** podala návrh na uznesenia

**Štefan Bencze, kontrolór obce** – dodal, že prekontroloval predloženú petíciu, ktorá zodpovedá požiadavkám novelizovaného zákona o petičnom práve. Nakoľko petícia bola adresovaná obecnému zastupiteľstvu, je zastupiteľstvo povinné petíciu prerokovať na svojom zasadnutí, prijať uznesenie a umožniť vystúpiť počas prerokovanie petície zástupcovi a členom petičného výboru. Do 30 pracovných dní od dňa doručenia petície písomne oznámiť zástupcovi petície výsledok vybavenia.

Po prerokovaní a návrhu na uznesenie poslanci OZ prijali:

**Uznesenie číslo 69/2017-OZ**

**Obecné zastupiteľstvo v Kráľovej nad Váhom,**

**ako zastupujúci orgán obyvateľov Obce Kráľová nad Váhom**

**n e s ú h l a s í**

**so zámerom vybudovania „Zariadenia na zneškodnenie tiel mŕtvych spoločenských zvierat – Kráľová nad Váhom“**

**p r i p á j a  s a**

**k petícií obyvateľov Obce Kráľová nad Váhom a stotožňuje sa s ňou v plnom rozsahu,**

**ž i a d a**

**starostu obce, aby o tom informoval príslušné povoľujúce orgány predmetného zámeru.**

*Prezentácia: 7 poslancov OZ*

*Za uznesenie hlasovalo 6 poslancov OZ: Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze, Ing. Kristián Morovič*

*Zdržal sa 1 poslanec OZ: Ing. Imrich Kovács*

1. **Správa hlavného kontrolóra obce – kontrola príjmov, výdavkov a hospodárenie Spoločného stavebného úradu (SSÚ) so sídlom v Kráľovej nad Váhom za obdobie 2014-2017**

-259-

**Štefan Bencze, kontrolór obce** – vypracoval správu o kontrole, ktorej cieľom bola kontrola príjmov, výdavkov a hospodárenia SSÚ za obdobie 2014-2017. SSÚ funguje na základe Zmluvy o zriadení SSÚ, ktorá bola uzatvorená medzi obcami (Kráľová n/V., Dlhá n/V., Trnovec n/V., Horná Kráľová, Selice) v roku 2003. Financovanie úradu zabezpečujú účastníci spoločne podľa počtu obyvateľov. Alikvotný podiel majú obce zaplatiť do 8-ho dňa nasledujúceho mesiaca, ak výška nepokryje náklady na činnosť účastníci doplatia chýbajúcu sumu, ktorú na základe vyúčtovania do 30.01. nasledujúceho roka predloží Obec Kráľová nad Váhom. Posledné vyúčtovanie bolo vykonané za rok 2013. V správe je tabuľkový prehľad niektorých údajov (príjmy, výdavky, rozdiely, zaradenie zamestnanca do platovej triedy, nedoplatky na mzde zamestnanca) z obdobia 2014-2016 a predpoklad na rok 2017. V závere správy je rekapitulácia nedoplatkov SSÚ za obdobie 2017-2017 vo výške 19.637,22 EUR.

**Ing. Eliška Vargová, poslankyňa OZ** – na základe správy Obec Kráľová nad Váhom „dotuje“ ostatné obce so sumou cca 19.000,- EUR

**Štefan Bencze, kontrolór obce** – v závere správy sa ešte nachádza prehľad vyrubených pokút a penále uvedených v predošlých kontrolných správach.

**RNDr. Ferenc Bergendi, starosta obce** – na základe vypracovanej správy zvolal zasadnutie starostov obcí SSÚ, ktoré sa konalo 18.10.2017. Konštatovali, že základnú zmluva zatiaľ nezmenia, vyúčtovanie bude vykonané za základe klauzuly uvedenej v základnej zmluve ( podľa počtu obyvateľov vyhlásených štatistickým úradom k 31. decembru daného roka); vyúčtovanie rozdielu medzi príjmami a výdavkami za rok 2016 v sume 4438,80 EUR reprezentuje skutočné náklady na zabezpečenie chodu stavebného úradu a vyúčtováva sa v roku 2017 – faktúra vystavená; zamestnankyni sa vyplatí jednorazová odmena v decembri 2017 vo výške 4620,10 EUR, ako náhrada za ušlú mzdu za roky 2014-2015; ostatné nedoplatky budú rozdelené na základe počtu obyvateľov, ako je uvedené v základnej zmluve.

**Ing. Eliška Vargová, poslankyňa OZ** – na zasadnutí finančnej komisie prerokovali horeuvedenú správu (zápisnicu zo zasadnutie ešte nestihla odovzdať) a dostali sa k záveru, že je potrebné urgovať obce, aby vyrovnali nedoplatky, uzatvoriť dodatok k základnej zmluve, upraviť splátky. Je to ďalší smutný prípad obce, že od roku 2014 nežiadala od ostatných obcí ich podiely na financovanie. Obec Kráľová nad Váhom roky financuje chod SSÚ bez toho, aby urobila vyúčtovanie. Členovia komisie navrhujú, ak nebudú všetky záväzky obcí uhradené resp. vysporiadané do konca februára 2018, na marcové zasadnutie OZ treba pripraviť odstúpenie od zmluvy o zriadení SSÚ.

**RNDr. Ferenc Bergendi, starosta obce** – na zasadnutí starostov obcí sa dohodli, že do 15. januára bude vykonané vyúčtovanie a do konca februára 2018 budú všetky nedoplatky vyrovnané.

Rozprava ohľadom financovania SSÚ, základnej zmluvy o financovaní SSÚ, finančného podielu obcí na základe počtu obyvateľov, nezaplatenej/neakceptovanej faktúry vystavenej v marci 2017 (viď. záznam na DVD)

Po prerokovaní a návrhu finančnej komisie poslanci OZ prijali:

**Uznesenie číslo 70/2017-OZ**

**Obecné zastupiteľstvo v Kráľovej nad Váhom**

**p o ž a d u j e ,**

**v prípade, ak nebudú všetky záväzky obcí uhradené resp. vysporiadané do konca februára 2018, na marcové zasadnutie obecného zastupiteľstva pripraviť návrh na odstúpenie od zmluvy o zriadení spoločného stavebného úradu**

*Prezentácia: 7 poslancov OZ*

-260-

*Za uznesenie hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze, Ing. Kristián Morovič*

1. **Správa hlavného kontrolóra obce – kontrola dodržiavania ustanovení § 100 až § 117 zákona č. 311/2001 Z. z. Zákonníka práce – čerpanie dovolenky zamestnancami Obce Kráľová nad Váhom**

**Štefan Bencze, kontrolór obce** – kontrola bola zameraná na zistenie dodržiavania zákonnosti čerpania dovolenky zamestnancami Obce Kráľová nad Váhom. Správa je rozdelená na body, v bode:

1. je uvedená legislatíva - § 100 až 117 zákona č. 311/2001 Z. z. Zákonníka práce (ZP)
2. plán čerpania dovoleniek – mzdová účtovníčka v súlade so ZP pripravila tabuľkový prehľad plánu dovoleniek na každého zamestnanca. Tabuľkové prehľady vyplnené zamestnancami jej neboli doručené, nachádzajú sa u starostu obce
3. poskytovanie dovolenky – náhodným spôsobom bola vykonaná kontrola vyplňovania dovolenkových listov a evidovanie dovoleniek u opatrovateliek. Kontrolou bolo zistené, že opatrovateľky vystavujú riadne dovolenkové listy. Čas čerpania dovolenky bol uvedený aj na prezenčnom liste zamestnanca
4. nevyčerpané dovolenky – zamestnávateľ, v zastúpení starostom obce neurčil zamestnancom čerpanie nevyčerpaných dovoleniek z predchádzajúceho obdobia do 30. júna 2017
5. náhrada mzdy za dovolenku – patrí zamestnancovi v sume jeho priemerného zárobku,
6. krátenie dovolenky
7. čerpanie dovolenky k 30.9.2017 – v tabuľke je prehľad čerpania dovoleniek zamestnancami obce

**Mgr. Hajnaka Oláh, poslankyňa OZ** – dotazovala, že

* prečo nie sú čerpané dovolenky podľa plánu, ak boli naplánované – treba plán zostaviť tak, aby sa to dalo dodržiavať a chod úradu bol zabezpečený. Zo zákona vyplýva, že ak sa poskytuje dovolenka v niekoľkých častiach, musí byť aspoň jedna časť najmenej 2 týždne. Pochopí, že jedna pracovná sila chýba, ale predsa je potrebné zabezpečiť, aby zamestnankyne mohli čerpať dovolenku.
* ako je možné, že kontrolór obce a zástupca starostu obce majú uvedené nevyčerpané dovolenky vo výške 60 dní – Štefan Bencze, kontrolór obce dal vysvetlenie;
* čo bude s nevyčerpanými dovolenkami, budú preplatené, je to možné?
* navrhla čerpať dovolenky do konca kalendárneho roka

Rozprava ohľadom čerpania dovoleniek (viď. záznam na DVD)

**Ing. Eliška Vargová, poslankyňa OZ** – sa informovala, z akého dôvodu nebola vykonaná kontrola platového zaradenia u ostatných zamestnancoch obce, predpokladá, že ak u jednej zamestnankyne boli zistené chyby pri zaradení, tak ani u ostatných zamestnancov to nie je v poriadku.

**Štefan Bencze, kontrolór obce** – bol poverený s vykonaním kontroly iba u zamestnanca stavebného úradu. Táto kontrola bola vykonaná aj na základe žiadosti zamestnankyne ohľadom jej zaradenia do platovej triedy. Tie kontrolné zistenia boli použité aj pri vyčíslení nedoplatkov, aj pri financovaní SSÚ.

**Mgr. Hajnaka Oláh, poslankyňa OZ** – a u ostatných zamestnancov nebola vykonaná kontrola?

**Štefan Bencze, kontrolór obce** – môže vykonať kontrolu aj u ostatných zamestnancov.

-261-

**Ing. Eliška Vargová, poslankyňa OZ** – navrhla doplnenie plánu kontrolnej činnosti o kontrolu dodržiavania zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov aj u všetkých zamestnancov obce.

Po prerokovaní správy o čerpaní dovoleniek a návrhu poslanci OZ prijali:

**Uznesenie číslo 71/2017-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**správu č. 21/2017 – kontrola dodržiavania ustanovení § 100 až § 117 zákona č. 311/2001 Z. z. Zákonníka práce – čerpanie dovolenky zamestnancami Obce Kráľová nad Váhom**

*Prezentácia: 7 poslancov OZ*

*Správu brali na vedomie 7 poslanci OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze, Ing. Kristián Morovič*

**Uznesenie číslo 72/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**doplnenie plánu kontrolnej činnosti o kontrolu dodržiavania zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov u všetkých zamestnancoch obce**

*Prezentácia: 7 poslancov OZ*

*Za uznesenie hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze, Ing. Kristián Morovič*

1. **Prenájom športového areálu – znovu prerokovanie na základe žiadosti FK Betonáris Šaľa**

Starosta obce informoval prítomných, že po predložení uznesenia a návrhu zmluvy o nájme športového areálu pre FK Betonáris Šaľa predseda futbalového klubu emailom oznámil, že nesúhlasia s platobnými podmienkami zmluvy a žiadajú o stretnutie s poslancami OZ, kde by prerokovali platobné podmienky.

***Na zasadnutie obecného zastupiteľstva sa dostavili: zástupca FK Betonáris Šaľa, Olivér Vágó a zástupcovia FC Kráľová nad Váhom, Ján Kamenár a Roland Rajj.***

Rozprava medzi prítomnými ohľadom doterajšej a budúcej činnosti športových klubov. Do rozpravy sa zapojili všetci prítomní (viď. záznam na DVD).

Na záver rozpravy prítomní sa dohodli, že bude podpísaná zmluva/dohoda o vyrovnaní a na základe tej zmluvy/dohody FK Betonáris Šaľa zaplatí jednorazovú náhradu za užívanie športového areálu od 1.7.2017 do 30.11.2017 a v blízkej budúcnosti zástupcovia zmluvných strán budú rokovať o možnostiach/podmienkach prenájmu športového areálu pre FK Betonáris Šaľa na

Po rozprave a prerokovaní poslanci OZ prijali:

**Uznesenie číslo 73/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**prenájom (do konca novembra 2017) športového areálu za jednorazový nájom vo výške 1500,- EUR pre OZ FK Betonáris Šaľa**

-262-

*Prezentácia: 7 poslancov OZ*

*Za prenájom hlasovalo 5 poslancov OZ: Ing. Ladislav Adamkó, Ondrej Kožuch, Ing. Eliška Vargová, , Bc. Tibor Vincze, Ing. Kristián Morovič*

*Zdržal sa 1 poslanec OZ: Ing. Imrich Kovács*

*Proti uzneseniu hlasovala 1 poslankyňa OZ: Mgr. Hajnalka Oláh*

1. **Diskusia, interpelácie a informácie**

**Zámena nehnuteľností** – starosta obce informoval prítomných, že 16.10.2017 sa konalo zasadnutie so zástupcami COOP Jednota. Zástupcovia podali vysvetlenie k jednotlivým sumám uvedeným v podkladoch k zámene, a zároveň žiadali obec o záväzné stanovisko k zámene, resp. vyčísliť finančnú čiastku, ktorú je ochotná obec investovať do zámeny. V stanovisku obec uvádzala, že vzhľadom na skutočnosť, že navrhovaná hodnota nehnuteľného majetku vysoko prekračuje hodnotu nehnuteľného majetku obce, obec nemôže prijať navrhovaný návrh. Zámena by zaťažila rozpočet obce o 46% vyššou čiastkou ako je samotná COOP Jednotou stanovená hodnota rekonštrukčných prác interiéru predajne potravín pre účely obecného úradu. Obec z hľadiska finančnej situácie a jej výhľadu vývoja nie je v stave investovať do zámeny nehnuteľností. Členovia stavebnej komisie tiež prerokovali podklady k zámennej zmluve a neodporúčajú zámenu nehnuteľností, odporúčajú vybudovanie polyfunkčnej budovy.

**Ing. Arpád Beneš** – mal tri pripomienky čo sa týka spoločnej parcely:

* vyzval obec, aby na parcele č. 301, ktorá je spoločná skládku výkopovej zeminy/odpadu, do konca tohto roka zlikvidovala, lebo bola uložená bez jeho vedomia a súhlasu,
* nakoľko parcela č. 301 zasahuje čiastočne do obecnej komunikácie, chce na tú časť, ktorá zasahuje návrh riešenia,
* žiada predloženie znaleckého pozemku, ktorý starosta obce dal vypracovať.

**RNDr. Ferenc Bergendi, starosta obce** - dáme vytýčiť hranice pozemku a budeme hľadať riešenie; skládku zeminy budeme riešiť,

**Ing. Eliška Vargová, poslankyňa OZ** – dotazovala sa, že na základe čoho a odkiaľ bola zemina navozená

**RNDr. Ferenc Bergendi, starosta obce** – zemina bola navozená z Peikka na základe ústnej dohody

Rozprava ohľadom navozenej zeminy bez zmluvného vzťahu, odpratania zeminy (viď. záznam na DVD)

**Mgr. Hajnalka Oláh, poslankyňa OZ** – informovala prítomných, že štátom poskytnuté finančné prostriedky na financovanie škôl v šk. roku 2017/18 (prenesené kompetencie) budú postačujúce. Informovala sa kedy, a či vôbec budú vyznačené parkovacie miesta pred nájomnými bytmi, návrh už dala na minulom zasadnutí OZ.

**Ing. Ladislav Adamkó, poslanec OZ** – navrhol osadenie zrkadla na konci ulice Stará poštová, lebo pri bistre Golem parkujú autá a nedá sa vidieť na cestu a dotazoval sa, či by sa nedalo ohradiť detské ihrisko na športovom areáli, nakoľko aj minule našiel rozbité sklo

Rozprava ohľadom ochrany detského ihriska a športového areálu, vandalizmu v obci (viď. záznam na DVD)

**Ing. Imrich Kovács, poslanec OZ** – sa informoval, či obec má vedomosti o tom, že už dlhšiu dobu na parkovisku Jozefovský hon je odstavené havarované auto. Zároveň sa informoval, nakoľko boli dôchodcom (obyvateľom obce) poskytnuté nákupné poukazy z príležitosti dňa dôchodcov, či by sa nemohli poskytnúť poukazy aj pre dôchodcov umiestnených v domovoch.

-263-

1. **Záver**

Na záver sa poslanci OZ dohodli o termíne ďalšieho zasadnutia obecného zastupiteľstva t. j. 04.12.2017.

Nakoľko prítomní už nemali žiadne pripomienky **starosta obce RNDr. Ferenc Bergendi** zasadnutie obecného zastupiteľstva ukončil a súčasne poďakoval prítomným za ich účasť.

RNDr. Ferenc Bergendi Ing. Eliška Vargová

starosta obce

Ing. Imrich Kovács